section_heading: Povijest
paragraph_text: EFPSA je osnovana u travnju 1987. godine na Sveučilištu u Lisabonu u Portugalu gdje su europski studenti psihologije bili pozvani na sastanak. Studenti psihologije iz osam država formirali su Europsku Federaciju Udruga Studenata Psihologije (EFPSA). Osnove ove federacije pretvorene su u formalni status tijekom drugog sastanka u Liege u Belgiji u travnju 1988. godine. U isto je vrijeme EFPSA započela svoj prvi projekt, EUROPSYCHO - Baza podataka za obrazovanje i razmjene. U siječnju 1989. godine EFPSA je registrirana kao međunarodno udruženje po belgijskom pravu. Tijekom treće Generalne Skupštine u travnju 1989. u Lundu u Švedskoj, Federacija je razvila početnu strukturu sa sastankom Izvršnog Odbora (EB) koji se održao po prvi put te iste godine. U srpnju 1991., EFPSA je započela suradnju s Europskom Federacijom Psihologijskih Udruga (EFPA) u Amsterdamu u Nizozemskoj, nakon čega je EFPSA postala službena članica EFPA-e 2001. godine.